Temeljem članka 48. stavak 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 6. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i naobrazbe u Primorsko-goranskoj županiji („Službene novine Primorsko-goranske županije“ broj 10/11) Gradsko vijeće Grada Delnica na xx. sjednici održanoj xx. prosinca 2026. godine donosi  

ODLUKU O DOPUNI ODLUKE O UTVRĐIVANJU UVJETA I MJERILA ZA NAPLATU USLUGA DJEČJEG VRTIĆA HLOJKICA OD RODITELJA - KORISNIKA USLUGA

Članak 1.
U Odluci o utvrđivanju uvjeta i mjerila za naplatu usluga Dječjeg vrtića Hlojkica od roditelja-korisnika usluga („Službene novine Grada Delnica“, broj 2/26) u članku 8. dodaje se stavak 6. koji glasi:
„Od plaćanja mjesečne cijene programa Dječjeg vrtića u stopostotnom iznosu oslobađaju se roditelji-korisnici usluga djeteta s teškoćama u razvoju. Pravo na oslobađanje od plaćanja ostvaruje se počevši od prvog dana sljedećeg mjeseca kad roditelj-korisnik usluga dostavi presliku nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom (ili drugog nadležnog stručnog povjerenstva/tijela).“

Članak 2.
Odluka o dopuni Odluke o utvrđivanju uvjeta i mjerila za naplatu usluga Dječjeg vrtića Hlojkica od roditelja-korisnika usluga objavljuje se u „Službenim novinama Grada Delnica“, a stupa na snagu 1. siječnja 2027. godine. 

